b'\n_START_ARTICLE_\nSevastopolis\n_START_SECTION_\nIstorija\n_START_PARAGRAPH_\nSenov\xc4\x97je miesto vietoje buvo graik\xc5\xb3 kolonija Chersonesas. Sevastopolis buvo \xc4\xafkurtas 1783\xc2\xa0m. kaip karinis j\xc5\xabr\xc5\xb3 uostas ir tvirtov\xc4\x97. 1797\xe2\x80\x931801\xc2\xa0m. laikinai vadinosi Achtiaru. 1854\xe2\x80\x931855\xc2\xa0m. Krymo karo metu ir 1941\xe2\x80\x931942\xc2\xa0m. Antrajame pasauliniame kare i\xc5\xa1gars\xc4\x97jo savo didvyri\xc5\xa1ka gynyba. 1945\xc2\xa0m. suteiktas miesto-didvyrio vardas. 1991\xe2\x80\x932014\xc2\xa0m. nepriklausomos Ukrainos miestas; suteiktas specialus valstybinio pavaldumo miesto statusas. Per Krymo kriz\xc4\x99 okupavo Rusijos armija.\n_START_SECTION_\nTransportas\n_START_PARAGRAPH_\nGele\xc5\xbeinkelio mazgas. Tai pagrindin\xc4\x97 Juodosios j\xc5\xabros laivyno baz\xc4\x97, kuria naudojasi Rusijos Juodosios j\xc5\xabros laivynas. Sevastopolyje vyksta laiv\xc5\xb3 statybos ir remontas. Po miest\xc4\x85 kursuoja troleibusai bei autobusai.\n_START_SECTION_\n\xc5\xa0vietimas ir kult\xc5\xabra\n_START_PARAGRAPH_\nSvevastopolyje yra du teatrai. Muziejai: Didvyri\xc5\xa1kos gynybos ir miesto i\xc5\xa1laisvinimo, Juodosios j\xc5\xabros laivyno, dail\xc4\x97s muziejus. J\xc5\xabr\xc5\xb3 instituto akvariumas.\n_START_SECTION_\nEkonomika\n_START_PARAGRAPH_\nYra prietais\xc5\xb3 fabrikas, maisto apdirbimo, lengvoji, medienos apdirbimo pramon\xc4\x97.\n_START_SECTION_\nSavivaldyb\xc4\x97\n_START_PARAGRAPH_\nSevastopolio miesto savivaldybei (taryba; ukr. \xd0\xa1\xd0\xb5\xd0\xb2\xd0\xb0\xd1\x81\xd1\x82\xd0\xbe\xd0\xbf\xd0\xbe\xd0\xbb\xd1\x8c\xd1\x81\xd1\x8c\xd0\xba\xd0\xb0 \xd0\xbc\xd1\x96\xd1\x81\xd1\x8c\xd0\xba\xd1\x80\xd0\xb0\xd0\xb4\xd0\xb0) priklauso 1 savaranki\xc5\xa1kas miestas (I\xc4\x8dkermanas) ir 47 gyvenviet\xc4\x97s. Pagal Ukrainos konstitucij\xc4\x85 savivaldybei suteiktas Valstybinio pavaldumo miesto statusas ir savivaldyb\xc4\x97 Krymo AR nepriklauso.'